
Selam alejkum, uvaženi brate.


Ja sam po struci majstor građevine pa imam u ponudi da odradim krov na kapeli gdje se krišćani kada presele ostavljaju do dana ukopa. Pa da li ima smetnje da prihvatim posao, jer na kapeli imaju dva krsta.


* 
* 
* 
* 
* 
* 
* 

 
PROPIS PRAVLJENJA ILI UREĐIVANJA VJERSKIH OBJEKATA KRŠĆANA (od strane muslimana)

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Vjerski objekti kršćana ili židova su mjesta gdje se čini ***[širk](https://pitajucene.com/search/%C5%A1irk/questions/ "Pretraži pitanja o širku")*** Allahu, veliča krst i rade druga zabranjena djela. Ako bi musliman učestvovao u izgradnji ili uređivanju crkve, sinagoge, kapele i slično, on bi time potpomagao činjenje spomenutih grijeha. A muslimanu nije dozvoljeno da pomaže nekoga drugog u činjenju grijeha po tekstu kur’anskog ajeta.


Kaže Uzvišeni: „A nemojte se međusobno potpomagati u griješenju i neprijateljstvu“ (El-Maide, 2).


Islamski pravnici su u fikhskim knjigama jasno naglasili da nije dozvoljeno pomaganje kršćana u izgradnji crkve ili sličnih vjerskih objekata.


Kaže imam Šafija (El-Ummu 4/213): „Prezirem (tj. smatram zabranjenim) da musliman radi kao zidar, stolar ili slično u njihovim crkvama koje su za molitve“.


Kaže šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** (Iktidau es-siratil-mustekim, 2/41): „A što se tiče mezheba imama Ahmeda oko pravljenja zvona i slično, kaže (***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")***) Amidi: nije dozvoljeno, jer je korist posla na kojem se radi zabranjena. Također, rad na izgradnji crkve, sinagoge ili samostana, kao i posao pisanja njihovih iskrivljenih knjiga“.


Prema tome, nije dozvoljeno praviti nemuslimanske vjerske objekte ili raditi na njima kao zidar, stolar i slično. Jer to predstavlja zabranjeno potpomaganje u griješenju čija zabrana je došla u kur’anskom ajetu.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


